
OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv 
PAŠVALDĪBAS DOMES SĒDES PROTOKOLA IZRAKSTS 

	Ogrē, Brīvības ielā 33
	   Nr.12
	2026. gada 27. augustā   


17.
Par telpu Mālkalnes prospektā 38, Ogrē, Ogres nov., nodošanu 

bezatlīdzības lietošanā biedrībai “Latvijas Sarkanais Krusts” 
2026. gada 10. jūlijā Ogres novada pašvaldībā, turpmāk – Pašvaldība, saņemts sabiedriskā labuma organizācijas – biedrības "Latvijas Sarkanais Krusts", reģistrācijas Nr. 40008002279, juridiskā adrese: Šarlotes iela 1D,  Rīga, LV-1001, turpmāk – Biedrība, Zemgales komitejas izpilddirektores Intas Savickas 2026. gada 10. jūlija iesniegums “Par telpu piešķiršanu Latvijas Sarkanā Krusta vajadzībām un Patapinājuma līguma noslēgšanu” (reģistrēts ar Nr. 2-4.1/3677), turpmāk – iesniegums, ar lūgumu piešķirt lietošanā telpas Zemgales komitejas Ogres birojam un noslēgt Patapinājuma līgumu par Pašvaldībai piederošām telpām Mālkalnes prospektā 38, Ogrē, telpas pagrabstāvā, telpu grupas Nr. 133, un 1. stāvā, telpu grupas Nr. 021, telpas Nr. 1. - Nr. 14., ar kopējo platību 125,8 m² (turpmāk – Telpas), ar mērķi:

- Biedrības Ogres biroja vajadzībām,

- palīglīdzekļu uzglabāšanas un nomas pakalpojuma nodrošināšanai,

- bezmaksas humānās palīdzības izdales vieta,

- pirmās palīdzības pasniegšanas nodrošināšanai,

- sociālo jautājumu un integrācijas programmu un projektu realizēšanas vajadzībām,
norādot, ka Biedrībai ir piešķirts sabiedriskā labuma organizācijas statuss.
Saskaņā ar Valsts ieņēmuma dienesta publiskojamo datu bāzes informāciju Biedrībai no 2005. gada 2. jūnija piešķirts sabiedriskā labuma organizācijas statuss. 
Biedrības darbības mērķi ir īstenot Starptautiskā Sarkanā Krusta un Sarkanā Pusmēness (SSKSP) kustības pamatprincipus un pamatuzdevumus Latvijas Republikas teritorijā un ārpus tās, t.sk.:

1. popularizēt starptautiskās humanitārās tiesības un SSKSP kustības pamatprincipus;

2. sadarboties ar valsts institūcijām, lai nodrošinātu starptautisko humanitāro tiesību ievērošanu un aizsargātu Sarkanā Krusta, Sarkanā Pusmēness un Sarkanā Kristāla emblēmas;

3. reaģēt ārkārtas situācijās (t.sk. bruņotos konfliktos jomās, ko nosaka Ženēvas konvencijas) un sniegt palīdzību ikvienam cietušajam - gan civiliedzīvotājam, gan militārpersonai;

4. iesaistīt iedzīvotājus pirmās palīdzības sniegšanā;

5. sekmēt sociālo integrāciju, attīstot un sniedzot palīdzību iedzīvotājiem sociālajā jomā;

6. aktīvi līdzdarboties veselības veicināšanas jomā, t.sk., popularizēt veselīgu dzīvesveidu, infekciju un citu slimību profilaksi;

7. radīt labvēlīgus apstākļus jauniešu intelektuālajai un radošajai attīstībai, atbalstot un veicinot jauniešu iniciatīvu, nodrošinot nepieciešamās informācijas pieejamību un iespēju iegūt dzīvei nepieciešamās prasmes un zināšanas neformālās izglītības veidā;

8. nodrošināt Latvijas Sarkanais Krusts meklēšanas dienesta darbu;

9. popularizēt un attīstīt bezatlīdzības asins donoru kustību;

10. veicināt mūžizglītību visās iedzīvotāju vecuma un sociālajās grupās;

11. sadarboties ar SSKSP kustības dalībniekiem;

12. nodrošināt cilvēku ar invaliditāti, t.sk., redzes invaliditāti, pamatvajadzības un veicināt viņu integrāciju sabiedrībā;

13. iesaistīt Latvijas Sarkanais Krusts darbībā brīvprātīgos, ievērojot Latvijas Republikas normatīvos aktus par brīvprātīgo darbu;

14. īstenot citus uzdevumus atbilstoši LSK kongresa apstiprinātajai stratēģijai. 

Biedrības darbības jomas: palīdzības sniegšana katastrofu gadījumos un ārkārtas situācijās, labdarība, izglītība, veselība un slimību profilakse, sociālā aizsardzība un sociālā labklājība.

Zemgales rajona tiesas Ogres pilsētas zemesgrāmatas nodalījumā Nr. 2303 ierakstīts nekustamais īpašums Mālkalnes prospekts 38, Ogre, Ogres nov., kadastra numurs 7401 003 0495, kas sastāv no zemes vienības (kadastra apzīmējums 7401 003 0495) 4057 m2 platībā un uz tās esošas dzīvojamās ēkas (kadastra apzīmējums 7401 003 0319 004, īpašuma tiesības nostiprinātas Pašvaldībai.
Atbilstoši Pašvaldības aģentūras “Ogres komunikācijas” 2026. gada 10. augusta izziņai Nr. 1-5/202 ēkas ar kadastra apzīmējumu 7401 003 0319 004 Mālkalnes prospektā 38, Ogrē, Ogres nov., ar kopējo platību 4484,40 m2 bilances vērtība pēc stāvokļa uz 2026. gada 1. augustu ir 48570,95 EUR (četrdesmit astoņi tūkstoši pieci simti septiņdesmit euro, 95 centi). Proporcionāli ēkas kopējai platībai telpu pagrabstāvā, telpu grupas kadastra apzīmējums 7401 003 0319 004 133, telpas Nr. 1 – Nr. 4 (platība 78,7 m2) un 1.stāvā, telpu grupas kadastra apzīmējums 7401 003 0319 004 021, telpas Nr. 1 – Nr. 14 (platība 47,1 m2) ar kopējo platību 125,8 m2 bilances vērtība pēc stāvokļa uz 2026. gada 1. augustu ir 1362,55 EUR (viens tūkstotis trīs simti sešdesmit divi euro, 55 centi).
Publiskas personas finanšu līdzekļu un mantas izšķērdēšanas novēršanas likuma (turpmāk - Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai. 

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta otrajā daļā noteikti gadījumi, uz kuriem neattiecas šā panta pirmās daļas noteikumi, tostarp, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam (Likuma 5. panta otrās daļas 41. punkts).

Likuma 5. panta trešā daļa noteic, ja publiskas personas mantu nodod bezatlīdzības lietošanā, par to pieņem lēmumu. Likuma 5. panta 31 daļā noteikts, ka tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus, bet šā panta piektajā daļā noteikts, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskās personas mantu bezatlīdzības lietošanā sabiedriskā labuma organizācijai nodod uz laiku, kamēr tai ir sabiedriskā labuma organizācijas statuss, bet ne ilgāku par 10 gadiem. 

Izvērtējot Telpu nepieciešamību Pašvaldības funkciju veikšanai, secināms, ka tās nav nepieciešamas Pašvaldības funkciju nodrošināšanai, nav iznomātas un atbilst Biedrības iesniegumā norādītajām prasībām. 

Ņemot vērā minēto, ievērojot sabiedrības intereses un lietderības apsvērumus, lai Biedrība varētu sekmīgi turpināt atbalstīt Ogres novada trūcīgās un maznodrošinātās ģimenes, tās mērķu realizēšanai un darbības pilnvērtīgai nodrošināšanai būtu lietderīgi nodot Biedrībai Telpas bezatlīdzības lietošanā.
Ņemot vērā minēto un pamatojoties uz Pašvaldību likuma 4. panta pirmās daļas 9. punktu, 10. panta pirmās daļas 21. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo, 31, piekto un sesto daļu, 

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Nodot bezatlīdzības lietošanā sabiedriskā labuma organizācijai – biedrībai “Latvijas Sarkanais Krusts”, reģistrācijas Nr. 40008002279, juridiskā adrese: Šarlotes iela 1D, Rīga, LV-1001, turpmāk – Biedrība, Ogres novada pašvaldībai piederošā nekustamā īpašuma Mālkalnes prospekts 38, Ogre, Ogres nov., kadastra numurs 7401 003 0495, sastāvā esošas dzīvojamās ēkas (kadastra apzīmējums 7401 003 0319 004) pagrabstāva telpu grupas ar kadastra apzīmējumu 7401 003 0319 004 133, telpas no Nr. 1 līdz Nr. 4 (platība 78,7 m2) un 1. stāva telpu grupas ar kadastra apzīmējumu 7401 003 0319 004 021, telpas no Nr. 1 līdz Nr. 14 (platība 47,1 m2) ar kopējo platību 125,8 m2, kuru bilances vērtība pēc stāvokļa uz 2026. gada 1. augustu ir 1362,55 EUR (viens tūkstotis trīs simti sešdesmit divi euro, 55 centi), (turpmāk – Telpas).
 2. Noteikt Telpu lietošanas mērķi – Biedrības Zemgales komitejas Ogres biroja vajadzībām, lai īstenotu Starptautiskā Sarkanā Krusta un Sarkanā Pusmēness kustības pamatprincipu un pamatuzdevumus.

2. Noteikt, ka Telpas tiek nodotas bezatlīdzības lietošanā Biedrībai uz laiku, kamēr tai ir sabiedriskā labuma organizācijas statuss, bet ne ilgāku par 2031. gada 30. augustu.

3. Noteikt, ka patapinājuma līgums par Telpu bezatlīdzības lietošanu tiek izbeigts un Telpas nododamas atpakaļ, ja:

3.1. Telpas tiek izmantotas pretēji tās nodošanas bezatlīdzības lietošanā mērķim vai tiek pārkāpti līguma noteikumi; 

3.2. Biedrībai tiek anulēts sabiedriskā labuma organizācijas statuss;

3.3. Telpas ir nepieciešama Pašvaldībai savu funkciju nodrošināšanai.

4. Uzdot Ogres novada pašvaldības Centrālās administrācijas Kancelejai desmit darba dienu laikā pēc lēmuma spēkā stāšanās informēt Biedrību par pieņemto lēmumu.
5. Uzdot Ogres novada pašvaldības aģentūrai “Ogres komunikācijas” piecu darba dienu laikā pēc lēmuma spēkā stāšanās organizēt patapinājuma līguma noslēgšanu par Telpu nodošanu bezatlīdzības lietošanā Biedrībai atbilstoši šim lēmumam un normatīvajiem aktiem.

6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja A. Kraujas paraksts)

